Diari Oficial de la Generalitat Valenciana


Sumari del DOGV 8713, del 09-01-2020 (2019/12510)

RESOLUCIÓ de 18 de desembre de 2019, de la Secretària Autonòmica de Model Econòmic i Finançament, de la Conselleria d'Hisenda i Model Econòmic, per la qual es modifica la subvenció concedida a l'expedient HIECPU/2019/06, presentat per José Manuel Pastor Monsálvez, de la convocatòria 2019 de suport a grups d'investigació en economia pública dels centres d'investigació de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8713

Data del DOGV
:   09-01-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/12983


Data del document
:   18-12-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic
    * ajuda pública

RESOLUCIÓ de 18 de desembre de 2019, de la Secretària Autonòmica de Model Econòmic i Finançament, de la Conselleria d'Hisenda i Model Econòmic, per la qual es modifica la subvenció concedida a l'expedient HIECPU/2019/06, presentat per José Manuel Pastor Monsálvez, de la convocatòria 2019 de suport a grups d'investigació en economia pública dels centres d'investigació de la Comunitat Valenciana. [2019/12080]  
  
Per mitjà de l'Ordre 2/2019, de 7 de febrer, de la Conselleria d'Hisenda i Model Econòmic, es van aprovar les bases reguladores per a la concessió de subvencions destinades al suport de grups d'investigació en economia pública dels centres d'investigació de la Comunitat Valenciana (DOGV núm. 8486 de 2019.02.14).  
En aplicació d'aquestes bases reguladores, mitjançant la Resolució de 9 de maig de 2019, de la Conselleria d'Hisenda i Model Econòmic, es van convocar, per a l'exercici 2019, les subvencions destinades al suport de grups d'investigació en economia pública dels centres d'investigació de la Comunitat Valenciana (DOGV núm. 8547 de 2019.05.14).  
  
Mitjançant la Resolució de 3 d'octubre de 2019, de la Secretària Autonòmica de Model Econòmic i Finançament (DOGV núm. 8664 de 2019.10.25), publicada en la seu electrònica de la Generalitat Valenciana el 7 d'octubre de 2019, es va concedir subvenció a l'expedient HIECPU/2019/06, presentat per l'investigador principal José Manuel Pastor Monsálvez, de la Universitat de València.  
La resolució de concessió, en l'apartat tercer, estableix que la primera anualitat corresponent a 2019 es lliurarà de manera anticipada a les universitats públiques valencianes, una vegada hagen presentat una còpia dels contractes de personal contractat amb càrrec a la subvenció i el nou pressupost per anualitats dins el termini establit en la resolució de concessió de la subvenció, que va finalitzar el 20 de novembre de 2019.  
  
Vist que, amb data 19 de novembre de 2019, l'investigador principal de l'expedient HIECPU/2019/06 va presentar un nou pressupost per anualitats dins del termini establit en la resolució de concessió de les subvencions, juntament amb un informe explicatiu de la situació del procés de selecció i contractació del tècnic superior d'investigació.  
  
Vist que amb data 13 de desembre de 2019, una vegada finalitzat el procés de selecció, es va formalitzar el contracte de l'investigador predoctoral amb data d'inici 15 de desembre del 2019.  
Vist que l'inici del còmput del període d'execució de la subvenció serà el 20 de novembre de 2019, segons el que disposa la resolució de concessió, i que es correspon amb el termini límit de trenta dies hàbils des de la notificació de la concessió de la subvenció.  
Vist que, segons un certificat de la Subdirecció General de Finançament Autonòmic del 17 de desembre de 2019, es proposa efectuar el pagament de la quantitat de 23.396,66 euros, corresponent a la primera anualitat d'execució del projecte del 20 de novembre de 2019 al 19 de novembre de 2020, dels quals 20.596,66 euros corresponen a despeses de contractació de personal i 2.800 euros a despeses d'execució.  
Per tot això, en virtut de les funcions establides en l'article 14 de la Resolució de 9 de maig de 2019, de la Conselleria d'Hisenda i Model Econòmic, per la qual es convoquen per a l'exercici 2019, les subvencions destinades al suport de grups d'investigació en economia pública dels centres d'investigació de la Comunitat Valenciana (DOGV núm. 8547 de 2019.05.14), i de conformitat amb l'article 18 de l'Ordre 2/2019, de 7 de febrer, de la Conselleria d'Hisenda i Model Econòmic, i fent ús de la delegació conferida, dicte la següent resolució:  
  
  
  
Primer. Modificació de la subvenció concedida a l'expedient HIECPU/2019/06  
Es modifica l'import de la subvenció concedida per a grups d'investigació en economia pública corresponent a la convocatòria 2019, de la Resolució de 9 de maig de 2019, de la Conselleria d'Hisenda i Model Econòmic (DOGV núm. 8547 de 14.05.2019), al beneficiari que s'indica a continuació:  
Segon. Publicació i notificació  
Ordenar la publicació d'aquesta resolució i dels seus annexos en la seu electrònica de la Generalitat Valenciana, en https://sede.gva.es/. En virtut del que preveu l'article 45 de la Llei 39/2015, d'1 d'octubre, del procediment administratiu comú de les administracions públiques, aquesta publicació tindrà tots els efectes de notificació practicada.  
  
Tercer. Recursos  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar un recurs potestatiu de reposició o bé plantejar directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'ha d'interposar davant de l'òrgan que va dictar l'acte, en el termini d'un mes a comptar de l'endemà de la publicació de la present resolució.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació de la present resolució.  
  
València, 18 de desembre de 2019.- La secretària autonòmica de Model Econòmic i Finançament: María José Mira Veintimilla.